CELEX: 62010CN0032
Language: da
Date: 2010-01-20 00:00:00
Title: Sag C-32/10: Anmodning om præjudiciel afgørelse indgivet af Varhoven Kasatsionen sad (Bulgarien) den 20. januar 2010 — Toni Georgiev Semerdzhiev mod Del-Pi-Krasimira Mancheva

17.4.2010   
            
            
               DA
            
            
               Den Europæiske Unions Tidende
            
            
               C 100/18
            
         Anmodning om præjudiciel afgørelse indgivet af Varhoven Kasatsionen sad (Bulgarien) den 20. januar 2010 — Toni Georgiev Semerdzhiev mod Del-Pi-Krasimira Mancheva
   (Sag C-32/10)
   2010/C 100/28
   Processprog: bulgarsk
   
      Den forelæggende ret
   
   Varhoven Kasatsionen sad
   
      Parter i hovedsagen
   
   
      Sagsøger: Toni Georgiev Semerdzhiev
   
      Sagsøgt: Del-Pi-Krasimira Mancheva
   
      Præjudicielle spørgsmål
   
   
               1)
            
            
               Finder bestemmelserne i Rådets direktiv 90/314/EØF af 13. juni 1990 (1) anvendelse på det foreliggende tilfælde, der er den indbragte handelssag nr. 222/2009, som verserer for Varhoven Kasatsionen sad, Afdeling for Handelssager under pådømmelse af tre dommere, Andet Kammer?
            
         
               2)
            
            
               Hvorledes skal begrebet »andre turistmæssige ydelser« i artikel 2, nr. 1), litra c), i direktiv 90/314/EØF fortolkes, og falder arrangørens forpligtelse til at forsikre forbrugeren ind under dette?
               
                           —
                        
                        
                           Hvilke risici skal den forsikringsaftale til dækning af forbrugeren, som arrangøren og forsikringsvirksomheden har indgået, dække?
                        
                     
                           —
                        
                        
                           Hvilken forsikringstype skal der mellem arrangøren og forsikringsvirksomheden tegnes til dækning af forbrugeren — en gruppeforsikring for alle deltagere i pakkerejsen eller enkeltforsikringer for hver enkelt deltagende i pakkerejsen?
                        
                     
         
               3)
            
            
               Skal den i artikel 4, stk. 1, litra b), nr. iv), i direktiv 90/314/EØF fastsatte forpligtelse for arrangøren til inden rejsens begyndelse at give forbrugeren oplysninger om muligheden for at tegne en forsikring, der dækker udgifterne ved hjemtransport i tilfælde af ulykke, fortolkes således, at denne forpligtelse omfatter arrangørens forpligtelse til med forbrugeren at tegne en enkeltforsikring, der dækker udgifterne ved hjemtransport i tilfælde af ulykke?
            
         
               4)
            
            
               Er rejsearrangøren i henhold til bestemmelserne i direktiv 90/314/EØF forpligtet til at udlevere den originale forsikringspolice til forbrugeren inden afrejsen?
            
         
               5)
            
            
               Hvordan skal det i artikel 5, stk. 2, i direktiv 90/314/EØF indeholdte begreb »skader«, der påføres forbrugeren som følge af manglende eller mangelfuld opfyldelse af kontrakten, fortolkes?
            
         
               6)
            
            
               Omfatter det i artikel 5, stk. 2, i direktiv 90/314/EØF indeholdte begreb »skader«, der påføres forbrugeren som følge af manglende eller mangelfuld opfyldelse af kontrakten, også ansvaret for den ikke-økonomiske skade, som forbrugeren lider?
            
         
               7)
            
            
               Hvorledes skal artikel 5, stk. 2, tredje og fjerde afsnit, i direktiv 90/314/EØF fortolkes i tilfælde af krav om erstatning for ikke-økonomisk skade på grund af en legemsskade, som skyldes manglende eller mangelfuld opfyldelse af de i henhold til kontrakten skyldige ydelser, herunder forsømmelse af at overdrage den originale forsikringspolice til forbrugeren, når ikke policen indeholder nogen skadeserstatningsbegrænsning?
            
         
      (1)  Rådets direktiv 90/314/EØF af 13.6.1990 om pakkerejser, herunder pakkeferier og pakketure (EFT L 158, s. 59).